ananddey/assamese-wiki-corpus huggingface dataset:
তৰল পদাৰ্থ

জুলীয়া বা তৰল হৈছে পদাৰ্থৰ চাৰিবিধ ধ্ৰুপদী অৱস্থাৰ এটা (আন তিনিটা হৈছে প্লাজমা, কঠিন আৰু গেছীয়)। ইয়াৰ নিৰ্দিষ্ট আয়তন থাকিলেও কোনো নিৰ্দিষ্ট আকাৰ নাথাকে। ই ৰাসায়নিক বান্ধনীৰে সংযুক্ত অণু বা পৰমাণুৰে গঠিত। পানী পৃথিৱীৰ এক সহজলভ্য জুলীয়া পদাৰ্থ। গেছৰ দৰে জুলীয়া পদাৰ্থও প্ৰবাহীত হ'ব পাৰে আৰু যি পাত্ৰত থোৱা যায় তাৰ আকাৰ ল'ব পাৰে। গেছৰ বিপৰীতে, এটি জুলীয়া পদাৰ্থই পাত্ৰৰ প্ৰতিতো স্থান পূৰণ নকৰে, আৰু এক মোটামুটি ধ্ৰুবক ঘনত্ব ৰক্ষা কৰি চলে। এই ঘনত্ব গোটা পদাৰ্থৰ দৰে প্ৰায় একে হ'লেও গেছতকৈ অনেক বেছি। কিছুমান জুলীয়া পদাৰ্থক সংকুচিত কৰিব পৰা যায়, আৰু কিছুমানক কৰিব পৰা নাযায়।

জুলীয়া পদাৰ্থৰ এটা প্ৰধান ধৰ্ম হৈছে পৃষ্ঠটান, ইয়াৰ বাবেই তৰল পদাৰ্থই কঠিন পদাৰ্থক তিয়াব পাৰে।
]] হ্ৰাস কৰে, আৰু তাৰ ফলস্বৰূপে হোৱা পৃষ্ঠটানে টোপালটোক সাম্যাৱস্থা প্ৰদান কৰে

পাতনি

তৰল পদাৰ্থ এবিধ প্ৰবাহী (ফ্লুইড), কঠিন পদাৰ্থৰ বিপৰীতে তৰল পদাৰ্থৰ অণু এটাই লৰ-চৰ কৰিবৰ বাবে যথেষ্ট মুক্তাৱস্থা পায়, তৰল পদাৰ্থৰ অণুসমূহ বান্ধিৰখা অস্থায়ী শক্তিবোৰে ইয়াৰ প্ৰবাহীত হোৱাৰ ক্ষমতা প্ৰদান কৰে, কঠিন পদাৰ্থৰ বেলিকা এই ঘটনা দেখিবলৈ পোৱা নাযায়।

তৰল পদাৰ্থই গেছৰ দৰে প্ৰবাহী পদাৰ্থৰ ধৰ্ম দেখুৱাই, ই বৈ যাব পাৰে, ইয়াক ধাৰণ কৰা পাত্ৰৰ আকাৰ ল’ব পাৰে আৰু বন্ধ পাত্ৰত ৰাখিলে ইয়াৰ ওপৰত প্ৰয়োগ হোৱা চাপ পাত্ৰৰ প্ৰতিখন বেৰত বিতৰণ কৰিব পাৰে।
গেছৰ দৰে অৱশ্যে এটা তৰল আন এটাৰ লগত মিহলি হৈ নাযাবও পাৰে, আৰু অতি বেচি চাপ নাপালে গেছৰ দৰে ই সংকোচনশীলো নহয়। এনেবোৰ ধৰ্মই তৰল পদাৰ্থক কিছুমান বিশেষ প্ৰয়োগ যেনে: হাইড্ৰলিকচ আদিৰ বাবে উপযোগী কলি তোলে।

তথ্য সংগ্ৰহ

বাহ্যিক সংযোগ

শ্ৰেণী:পদাৰ্থৰ অৱস্থা
বিলাৱল ঠাট

বিলাৱল বা বিলাওয়াল হৈছে ভাৰতীয় উপমহাদেশৰ হিন্দুঃস্থানী শাস্ত্ৰীয় সংগীতৰ দহটা ঠাটৰ ভিতৰত সৰ্বাধিক মৌলিক। ঠাটৰ সকলো স্বৰ শুদ্ধ বা স্বাভাৱিক স্কেলৰ সকলো স্বৰ। বিলাৱল এটা ৰাগ হিচাপে আজিকালি পৰিৱেশন কৰা নহয়, তথাপি এই ৰাগৰ এটা সৰু পৰিৱৰ্তন যাক আলহাইয়া বিলাৱল বোলা হয়, সেইটো অতি সাধাৰণ। এইটো এটা পুৱাৰ ৰাগ আৰু ইয়াৰ চিত্ৰময় বৰ্ণনাই ইয়াৰ পৰিৱেশনৰ সৈতে সামঞ্জস্যপূৰ্ণ এক সমৃদ্ধ, কামুক পৰিৱেশ সৃষ্টি কৰে।

ৰাগসমূহ

বিলাৱলৰ অন্তৰ্গত ৰাগসমূহৰ ভিতৰত আছে:
আলহাইয়া বিলাৱল
ভিন্ন ষড়জ
বিহাগ
বিলাৱল
দেশকাৰ
দেৱগিৰি বিলাৱল
দুৰ্গা
হংসধ্বনি
হেমন্ত
কুকুভ বিলাৱল
শংকৰা
সুখীয়া
শুক্লা বিলাৱল
পাহাড়ী
মাণ্ড

তথ্যসূত্ৰ

শ্ৰেণী:সংগীত
লৌহ কপাট

লৌহ কপাট ১৯৫৮ চনৰ তপন সিনহা পৰিচালিত বঙালী ভাষাৰ এখন ভাৰতীয় নাট্যধৰ্মী ছবি। জৰাসন্ধৰ কাহিনীৰ আধাৰত নিৰ্মিত ছবিখনৰ চিত্ৰনাট্য তপন সিনহাই লিখিছে। প্ৰযোজনা প্ৰমোদ কুমাৰ লাহিড়ীৰ। অভিনয় কৰিছে ছবি বিশ্বাস, কমল মিত্ৰ, অমৰ মল্লিক, কালী বেনাৰ্জী আৰু মালা সিনহাই। ছবিখনৰ সংগীত ৰচনা পংকজ মল্লিকৰ। ১৯৫৮ চনৰ ৩ জানুৱাৰীত মুক্তি পোৱা লৌহ কপাটে ৫ম ৰাষ্ট্ৰীয় চলচ্চিত্ৰ বঁটাত দ্বিতীয় শ্ৰেষ্ঠ বঙালী ভাষাৰ পূৰ্ণদৈৰ্ঘ্যৰ ছবিৰ চাৰ্টিফিকেট অফ মেৰিট লাভ কৰে।

অভিনয় শিল্পী

ছবি বিশ্বাস
কমল মিত্ৰ
অমৰ মল্লিক
কালী বেনাৰ্জী
ভানু বেনাৰ্জী
অনিল চেটাৰ্জী
নিৰ্মল কুমাৰ
মালা সিনহা
অজয় কৰ
ষ্টেলা ব্ৰাউন
মাধৱী
শ্ৰীমতী কৈলাস
মঞ্জু দে
নৃপতি চেটাৰ্জী
জহৰ ৰায়
ধীৰাজ দাস
শলীল দত্ত
অতনু ঘোষ
দেৱী নিয়োগী
শৈলেন মুখাৰ্জী
ৰবিন বেনাৰ্জী
সুৰেন সিং

বঁটা

পঞ্চম ৰাষ্ট্ৰীয় চলচ্চিত্ৰ বঁটা
বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট

তথ্যউৎস

বাহ্যিক সংযোগ

শ্ৰেণী:১৯৫৮ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
নাগমণ্ডলম

নাগমণ্ডল ১৯৯৭ চনত নিৰ্মিত ভাৰতীয় কানাড়া ভাষাৰ নাট্যধৰ্মী ছবি, যাৰ পৰিচালক টি. এচ নাগভৰণ। কাহিনী লিখিছে গিৰিশ কনাৰ্ডে। শ্ৰীহৰি এল খোদেৰ দ্বাৰা প্ৰযোজিত আৰু চি অশ্বথৰ সংগীতেৰে নিৰ্মিত এইখন ১৯৮৮ চনৰ কৰ্নাডৰ একে নামৰ নাটকৰ অভিযোজন, যিখন স্থানীয় লোককথা আৰু আচাৰ-অনুষ্ঠানৰ আধাৰত ৰচিত হৈছিল। ইয়াত মুখ্য চৰিত্ৰত অভিনয় কৰিছে প্ৰকাশ ৰাজ আৰু বিজয়লক্ষ্মীয়ে। ছবিখনত এগৰাকী মহিলা আৰু বেপৰোৱা স্বামীৰ ৰূপত এটা সাপৰ মাজত সংঘটিত ৰোমান্টিকতাৰ কাহিনী চিত্ৰায়ণ কৰা হৈছে।

মুক্তিৰ পিছতে ছবিখনে ইয়াৰ বিষয়বস্তু আৰু চলচ্চিত্ৰীয় অভিযোজনৰ বাবে বহুতো সন্মানীয় বঁটা লাভ কৰে। চি অশ্বথে সুৰ দিয়া ১৫টা ট্ৰেকৰে গঠিত এই চাউণ্ডট্ৰেকটো লোকগীত আধাৰিত আছিল বাবে অতি জনপ্ৰিয় হৈ পৰে। ইয়াত কৰা অভিনয়ৰ বাবে বিজয়লক্ষ্মীয়ে কানাড়া ভাষা শিতানত শ্ৰেষ্ঠ অভিনেত্ৰীৰ ফিল্মফেয়াৰ দক্ষিণ বঁটা লাভ কৰে।

কৰ্নাডৰ নাটক “বিজয়দান দেথা”ক ১৯৭০ দশকৰ ৰাজস্থানী লোককথাৰ আধাৰত ৰচিত চুটিগল্প “দুৱিধা”ৰ সৈতে তুলনা কৰা হয়, যাৰ কাহিনীভাগ একেধৰণৰ আৰু এই ছবিখনৰ উৎস হিচাপেও উল্লেখ কৰা হৈছে। দেথাৰ কাহিনীটোক ১৯৭৩ চনত একে নামৰ এখন ছবিলৈ অভিযোজিত কৰা হয় আৰু পিছলৈ ২০০৫ চনত “পহেলী” নামেৰে পুনৰ নিৰ্মাণ কৰা হয়।

নাগমণ্ডলক ১৯৯৭ চনত ভাৰতৰ ২৮তম আন্তঃৰাষ্ট্ৰীয় চলচ্চিত্ৰ মহোৎসৱত ভাৰতীয় পেনোৰামা শিতানৰ বাবে নিৰ্বাচিত কৰা হয়।

প্ৰসংগ

বাহ্যিক সংযোগ

Performance of the play Nagamandala, India International Centre, 2007

শ্ৰেণী:কানাড়া চলচ্চিত্ৰ
শ্ৰেণী:১৯৯৭ বৰ্ষৰ চলচ্চিত্ৰ
শ্ৰেণী:ভাৰতীয় লোককথাৰ আধাৰত নিৰ্মিত ছবি
ডিফু চিকিৎসা মহাবিদ্যালয় ও চিকিৎসালয়

ডিফু চিকিৎসা মহাবিদ্যালয় ও চিকিৎসালয় অসমৰ পূব কাৰ্বি আংলং জিলাৰ ডিফুত অৱস্থিত এখন চৰকাৰী চিকিৎসা মহাবিদ্যালয়। ২০১৯ চনৰ ২৫ নৱেম্বৰ তাৰিখৰ পৰা ই সম্পূৰ্ণৰূপে কাৰ্যক্ষম হৈছিল। এইখন অসমৰ সপ্তম চিকিৎসা মহাবিদ্যালয়। অসমৰ চৰকাৰৰ স্বাস্থ্য আৰু পৰিয়াল কল্যাণ বিভাগ আৰু অসম চিকিৎসা সঞ্চালকালয়ে মহাবিদ্যালয়খন পৰিচালনা কৰে। ডিফু চিকিৎসা মহাবিদ্যালয় ভাৰতীয় চিকিৎসা পৰিষদৰ স্বীকৃতি প্ৰাপ্ত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত। মহাবিদ্যালয়খনে ২০২০-২১ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰিছে।

শিলচৰ চিকিৎসা মহাবিদ্যালয়ৰ শল্য চিকিৎসা বিভাগৰ মুৰব্বী ডাঃ সুমিত্ৰা হাগজেৰ ডিফু চিকিৎসা মহাবিদ্যালয়ৰ প্ৰথম গৰাকী অধ্যক্ষ আৰু মুখ্য পৰিদৰ্শক।

ইতিহাস

২০১১ চনৰ ১৯ জানুৱাৰী তাৰিখে অসমৰ স্বাস্থ্যমন্ত্ৰী ড॰ হিমন্ত বিশ্ব শৰ্মায়ে ডিফু চিকিৎসা মহাবিদ্যালয়ৰ আধাৰশিলা স্থাপন কৰিছিল। আৰম্ভণিতে ইয়াৰ নাম অসম পাৰ্বত্য চিকিৎসা মহাবিদ্যালয় আৰু গৱেষণা প্ৰতিষ্ঠান ৰখা হৈছিল যদিও পিছলৈ চৰকাৰী ভাবে ডিফু চিকিৎসা মহাবিদ্যালয় কৰা হল। ২০১৭ চনত অসম চৰকাৰে ইয়াৰ আন্তঃগাঁথনিৰ বাবে পূৰ্বে অনুমোদিত ১৫৬.৫৫ কোটি টকাৰ পৰা ২০৯ কোটিলৈ বৃদ্ধি কৰে। মহাবিদ্যালয়খনৰ নিৰ্মাণকাৰ্য ২০১২ চনতেই আৰম্ভ হৈছিল যদিও তিনিবাৰ সলনি কৰাৰ পিছত ২০১৮ চনৰ ২৮ এপ্ৰিলত মূল স্থাপত্য প্ৰকল্প গ্ৰহণ কৰা হয়।

ব্ৰহ্মপুত্ৰ ইনফ্ৰাষ্ট্ৰাক্সাৰ নামৰ কোম্পানী ইয়াৰ নিৰ্মাণ কাৰ্যৰ লগত জড়িত আছিল। ২০১৯ চনৰ ২৫ নৱেম্বৰ তাৰিখৰ পৰা ই সম্পূৰ্ণৰূপে কাৰ্যক্ষম হৈছিল। এইখন অসমৰ সপ্তম চিকিৎসা মহাবিদ্যালয়। মহাবিদ্যালয়খনে ২০২০-২১ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰিছে।

অৱস্থান আৰু পৰিবহণ

ডিফু চিকিৎসা মহাবিদ্যালয় অসমৰ পূব কাৰ্বি আংলং জিলাৰ সদৰ ডিফুত অৱস্থিত। ই ডিফু বাছ আস্থান আৰু ডিফু ৰে'ল ষ্টেচনৰ পৰা প্ৰায় ২ কিঃমিঃ নিলগত অৱস্থিত।

তথ্য উৎস

শ্ৰেণী:অসমৰ চিকিৎসালয়
শ্ৰেণী:অসমৰ চিকিৎসা মহাবিদ্যালয়
শ্ৰেণী:কাৰ্বি আংলং জিলা
ভাৰ্জিনিয়া উলফ

এডেলিন ভাৰ্জিনিয়া ষ্টিফেন (জন্ম: ২৫ জানুৱাৰী ১৮৮২ – মৃত্যু : ২৮ মাৰ্চ ১৯৪১), এগৰাকী ব্ৰিটিছ লেখিকা, বিংশ শতিকাৰ অন্যতম আগশাৰীৰ আধুনিকতাবাদী/নাৰীবাদী সাহিত্যিক ব্যক্তি হিচাপে গণ্য কৰা হয়।

উদ্ধৃতি

যদি আপুনি নিজৰ বিষয়ে সঁচা কথা নকয় তেন্তে আপুনি আন মানুহৰ বিষয়ে সঁচা কথা ক’ব নোৱাৰে।

আনৰ চকু আমাৰ কাৰাগাৰ; তেওঁলোকৰ চিন্তা আমাৰ পিঞ্জৰা।
- "এন আনৰাইটেন নভেল" প্ৰথম প্ৰকাশ ১৯২০ চনত।

জীৱনৰ পৰা পলায়ন কৰি শান্তি পাব নোৱাৰি।

স্বাধীনতা উপভোগ কৰিবলৈ আমি নিজকে নিয়ন্ত্ৰণ কৰিব লাগিব।

উৎস

বাহ্যিক সংযোগ

Virginia Woolf Society
International Virginia Woolf Society
Online editions of her works from eBooks@Adelaide

শ্ৰেণী: লেখক
শ্ৰেণী:মৃত ব্যক্তি
শ্ৰেণী:সাহিত্যিক
ৰেখা জৈন

ৰেখা জৈন (; ১৯২৪–২০১০) এগৰাকী ভাৰতীয় শিশু নাট্যকাৰ, পৰিচালক, আৰু লোকসংগীত বিশেষজ্ঞ। শিশুৰ বাবে নাটকৰ উপৰিও ভাৰতীয় লোকসংগীত আৰু লোকনৃত্যৰ ওপৰতো প্ৰবন্ধ আৰু সমালোচনা লিখিছে। হিন্দী একাডেমী, সাহিত্য কলা পৰিষদ, উত্তৰ প্ৰদেশ সংগীত নাটক অকাডেমী, দিল্লী নাট্য সংঘ, দিল্লী ৰটাৰী ক্লাব, সাহিত্য সম্মান, দিল্লী হিন্দী একাডেমী আদিৰ পৰা বঁটা লাভ কৰিছে। ২০০৬ চনত সংগীত নাটক একাডেমীয়ে সামগ্ৰিক অৱদানৰ বাবে তেওঁক সংগীত নাটক অকাডেমী বঁটাৰে সন্মানিত কৰে।

জীৱনী

১৯২৪ চনৰ ২৮ ছেপ্টেম্বৰত ৰেখা গোৱেল নামেৰে উত্তৰ প্ৰদেশৰ আগ্ৰাৰ এটা ৰক্ষণশীল বনিয়া যৌথ পৰিয়ালত ৰেখা জৈনৰ জন্ম হৈছিল।

১৯৩৬ চনৰ ৩ মে'ত ১২ বছৰ বয়সত ৰেখা গোৱেলে এটা ধনী ব্যৱসায়িক পৰিয়ালৰ সন্তান, কিন্তু প্ৰগতিশীল ধ্যানধাৰণাৰ আৰু মাৰ্ক্সবাদৰ প্ৰতি আকৰ্ষিত নেমীচন্দ্ৰ জৈনক বিয়া কৰায়। পৰম্পৰাগত পদ্ধতিৰে প্ৰথমে বৈষ্ণৱ প্ৰথা আৰু পিছত জৈন ৰীতি-নীতি অনুসৰি বিবাহ অনুষ্ঠান অনুষ্ঠিত কৰা হৈছিল।
.
প্ৰগতিশীল স্বামীয়ে ৰেখাক শিক্ষা গ্ৰহণ কৰিবলৈ আৰু ঘৰৰ বাহিৰৰ জীৱনত অংশগ্ৰহণ কৰিবলৈ উৎসাহিত কৰিছিল। যেতিয়া তেওঁৰ স্বামী কলিকতালৈ গুচি যায় আৰু ভাৰতীয় গণনাট্য সংঘৰ কাম-কাজৰ লগত জড়িত হয়, তেতিয়া ৰেখা জৈনৰো নাটকৰ প্ৰতি আগ্ৰহ জাগে আৰু গায়ক মণ্ডলীত গীত গাবলৈ আৰম্ভ কৰে।

সন্মান

২০০৬: সামগ্ৰিক অৱদান (পৰিবেশ্য কলা) শিতানত সংগীত নাটক একাডেমী বঁটা।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ থিয়েটাৰ ব্যক্তিত্ব
শ্ৰেণী:সংগীত নাটক একাডেমী বঁটা বিজয়ী
কৃত্তিকা নাদিগ

কৃত্তিকা নাদিগ (ইংৰাজী: Kruttika Nadig, জন্ম: ১৭ ফেব্ৰুৱাৰী ১৯৮৮) এগৰাকী প্ৰখ্যাত ভাৰতীয় দবা খেলুৱৈ। তেওঁ মহিলা গ্ৰেণ্ডমাষ্টাৰ (WGM) উপাধিধাৰী আৰু ২০০৮ চনত ভাৰতীয় মহিলা দবা ৰাষ্ট্ৰীয় চেম্পিয়নশ্বিপত জয়লাভ কৰি ৰাষ্ট্ৰীয় পৰ্যায়ত বিশেষ স্বীকৃতি লাভ কৰে।

কৃত্তিকা নাদিগে কম বয়সতেই দবা খেলাৰ প্ৰতি আগ্ৰহ দেখুৱায় আৰু ধীৰে ধীৰে ভাৰতীয় দবা পৰিসৰত নিজৰ স্থান দৃঢ় কৰে। তেওঁ ২০০৯ চনত মহিলা গ্ৰেণ্ডমাষ্টাৰ উপাধি লাভ কৰে, যি উপাধি দবা খেলুৱৈৰ বাবে এক উল্লেখযোগ্য সন্মান বুলি গণ্য কৰা হয়। তেওঁৰ সৰ্বোচ্চ ফিডে ৰেটিং আছিল ২৩৮৭, যি অক্টোবৰ ২০০৮ চনত লিপিবদ্ধ হয়।

২০১০ চনত তেওঁ মহিলা বিশ্ব দবা চেম্পিয়নশ্বিপত অংশগ্ৰহণ কৰে, য’ত তেওঁ প্ৰথম ৰাউণ্ডত স্বদেশী খেলুৱৈ হৰিকা দ্ৰোণৱল্লীৰ হাতত পৰাজিত হয়। ইয়াৰ উপৰিও, তেওঁ ২০০৯ চনত মহিলা বিশ্ব দলীয় দবা চেম্পিয়নশ্বিপ আৰু মহিলা এছীয় দলীয় দবা চেম্পিয়নশ্বিপত ভাৰতৰ প্ৰতিনিধিত্ব কৰে। ২০০৩ চনত তেওঁ বিশ্ব যুৱ অনূৰ্ধ্ব–১৬ দবা অলিম্পিয়াডত ভাৰতীয় মহিলা দলৰ সদস্য হিচাপে অংশগ্ৰহণ কৰিছিল।

ক্ৰীড়াজীৱনৰ উপৰিও কৃত্তিকা নাদিগে সাংবাদিকতা ক্ষেত্ৰতো সক্ৰিয় ভূমিকা গ্ৰহণ কৰিছে। তেওঁ বিভিন্ন ৰাষ্ট্ৰীয় সংবাদ মাধ্যমৰ সৈতে জড়িত হৈ কাম কৰিছে আৰু ক্ৰীড়া তথা সাম্প্ৰতিক বিষয়সমূহৰ ওপৰত নিবন্ধ লিখিছে। শিক্ষাজীৱনত তেওঁ জ্যোতি নিবাস কলেজৰ ছাত্ৰী আছিল।

দবা খেলাৰ জৰিয়তে কৃত্তিকা নাদিগে ভাৰতীয় মহিলা খেলুৱৈসকলৰ মাজত এক অনুপ্ৰেৰণা হিচাপে পৰিগণিত হৈছে। তেওঁৰ সফলতাই বহু নবীন মহিলা খেলুৱৈক পেছাদাৰী দবা খেলাৰ দিশে আগবাঢ়িবলৈ উৎসাহ যোগাইছে।

তথ্যসূত্ৰ

শ্ৰেণী:ভাৰতীয় মহিলা দবা খেলুৱৈ
শ্ৰেণী:জ্যোতি নিবাস কলেজ
২২ আগষ্ট

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৬৩৯ - ইষ্ট ইণ্ডিয়া কোম্পানীয়ে তামিলনাডুৰ ৰাজধানী মাদ্ৰাছ (চেন্নাই) স্থাপন কৰে।
১৮১৯ - আটলাণ্টিক মহাসাগৰ অতিক্ৰম কৰাৰ উদ্দেশ্যে প্ৰথম বাষ্পচালিত জাহাজ ‘‘ছাভানা’’ই যাত্ৰা আৰম্ভ কৰিছিল।
১৮৫৯ - অষ্ট্ৰিয়াই ইটালিৰ ভেনিচ চহৰত বিশ্বৰ প্ৰথম চালক বিহীন বেলুন (বিমান) আক্ৰমণ চলাই।

জন্ম

১৮৭৭ - আনন্দ কুমাৰস্বামী, ভাৰতীয় দাৰ্শনিক।
১৯০৪ - ডেং জিয়াওপিং, চীনৰ ৰাজনেতা, আধুনিক চীনৰ নিৰ্মাতা।
১৯১৯ - গিৰিজা কুমাৰ মাথুৰ, ভাৰতৰ এগৰাকী কবি আৰু নাট্যকাৰ।
১৯২২ - কীৰ্তিনাথ হাজৰিকা, গোলাঘাটত জন্ম হৈছিল। সাংবাদিক, গল্পকাৰ, প্ৰবন্ধকাৰ।
১৯২৪ - হৰিশংকৰ পৰসাঈ, হিন্দী সাহিত্যৰ এগৰাকী প্ৰসিদ্ধ লেখক আৰু ব্যংগকাৰ।
১৯২৯ - মহেন্দ্ৰ বৰা, ডিব্ৰুগড় জিলাৰ টিংখাঙত জন্ম হৈছিল। প্ৰসিদ্ধ কবি, সাহিত্যিক, অসম সাহিত্য সভাৰ প্ৰাক্তন সভাপতি।
১৯৫৫ - চিৰঞ্জিৱী, তেলুগু চলচ্চিত্ৰ অভিনেতা।
১৯৭৩ - ক্ৰিষ্টেন ৱিগ, হলীউডৰ অভিনেত্ৰী।
১৯৯০ - দেৱলিনা ভট্টাচাৰ্য, অভিনেত্ৰী, টেলিভিছনৰ 'চাথ নিভানা চাথিয়া' ধাৰবাহিকৰ গোপী বহু চৰিত্ৰৰ বাবে বিখ্য়াত, অসমৰ শিৱসাগৰত জন্ম হয়।
১৯৯৫ - ডুৱা লিপা, জনপ্ৰিয় ব্ৰিটিছ গায়িকা আৰু মডেল।

মৃত্যু

১৩৫৮ - ফ্ৰান্সৰ ইছাবেলা, ইংলেণ্ডৰ ৰাণী।
১৪৮৫ - ৰিচাৰ্ড - তৃতীয়, ইংলেণ্ডৰ ৰজা।
১৬০২ - আবুল ফজল, প্ৰসিদ্ধ মোগল ইতিহাসবিদ তথা সম্ৰাট আকবৰৰ মন্ত্ৰী। তেওঁক আততায়ীয়ে হত্যা কৰে।
১৮১৮ - ৱাৰেন হেষ্টিংছ, ভাৰতৰ প্ৰথম গৱৰ্ণৰ জেনেৰেল।
১৯২২ - মাইকেল কলিন্স, আয়াৰলেণ্ডৰ সংগ্ৰামী নেতা, সৈনিক আৰু ৰাজনীতিবিদ।
১৯৭৮ - জ'ম' কেনিয়াটা, কেনিয়াৰ জাতিৰ পিতা, প্ৰথম প্ৰধানমন্ত্ৰী।
১৯৮২ - একনাথ ৰামকৃষ্ণ ৰানাদে, ভাৰতীয় সমাজকৰ্মী আৰু নেতা।
২০১৪ - ইউ আৰ অনন্তমূৰ্তি, জ্ঞানপীঠ বটা বিজয়ী লেখক।

দিৱস

মাদ্ৰাছ দিৱস।
ধৰ্ম বা বিশ্বাসৰ উপৰত ভিত্তি কৰি হোৱা হিংসা কাৰ্যত চিকাৰ হোৱা সকলক স্মৰণৰ বাবে আন্তৰ্জাতিক দিৱস।
ৰাছিয়াৰ পতাকা দিৱস।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন
ছোফী চৌধৰী

ছোফী চৌধুৰী (ইংৰাজী: Sophie Choudry; জন্ম: ৮ ফেব্ৰুৱাৰী ১৯৮২) ভাৰতত থিতাপি লোৱা এগৰাকী ব্ৰিটিছ কণ্ঠশিল্পী আৰু অভিনেত্ৰী। তেওঁ মূলতঃ হিন্দী ভাষাৰ চলচ্চিত্ৰত সক্ৰিয় হোৱাৰ উপৰিও এগৰাকী এমটিভি ইণ্ডিয়াৰ প্ৰাক্তন ভিডিঅ' জকী (VJ), মডেল আৰু দূৰদৰ্শন উপস্থাপিকা।

কৰ্মজীৱন

চৌধৰীয়ে ১২ বছৰ বয়সতে গায়কী জীৱন আৰম্ভ কৰিছিল। তেওঁৰ প্ৰতিভা আৱিষ্কাৰ কৰিছিল বিখ্যাত সংগীত পৰিচালক বিড্ডুৱে তেওঁৰ প্ৰতিভা আৱিস্কাৰ কৰিছিল আৰু পৰিচালকজনৰ জৰিয়তে তেওঁৰ সংগীতিক যাত্ৰা আৰম্ভ কৰিছিল। প্ৰথমতে তেওঁ শ্বেতা শ্বেট্টী আৰু আলিছা চিনাইৰ দৰে নেপথ্য কণ্ঠশিল্পীৰ বেকআপ গায়িকা হিচাপে কণ্ঠদান কৰিছিল। তেওঁৰ পৰৱৰ্তী মুক্তি আছিল প্যাৰ কে চাইড ইফেক্টছ (২০০৬)। ২০১৩ চনত তেওঁ “ৱানছ্ আপ’ন এ টাইম মুম্বাই দোবাৰা”ত এটা কেমিঅ’ চৰিত্ৰত আৰু “শ্বুটআউট এট ৱাডালা”ত এটা ডান্স নাম্বাৰত অভিনয় কৰে।

তথ্য সংগ্ৰহ

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
ফাবিয়া আৰেতে

ফাবিয়া আৰেতে প্ৰাচীন ৰোমৰ এগৰাকী নৃত্যশিল্পী, অভিনেত্ৰী আৰু গায়িকা আছিল।

তেওঁ এগৰাকী মুক্ত দাসী আছিল ('মাৰ্কাছ'ৰ মুক্ত দাসী হিচাপে উল্লিখিত), যি সেই সময়ৰ মঞ্চ অভিনেতাসকলৰ মাজত সাধাৰণ আছিল। তেওঁক আৰ্কিমাইমা বুলি উল্লেখ কৰা হৈছে, যি ৰোমান নাট্যশালাৰ শীৰ্ষস্থানীয় অভিনেত্ৰীসকলৰ উপাধি আছিল। লগতে তেওঁক দিওৰ্না হিচাপে উল্লেখ কৰা হৈছে, যাৰ অৰ্থ তেওঁ বিভিন্ন নাট্যশালা আৰু নাট্যদলত অতিথি অভিনেত্ৰী হিচাপে প্ৰদৰ্শন কৰিছিল। এই বিষয়সমূহে তেওঁৰ খ্যাতি আৰু জনপ্ৰিয়তা প্ৰদৰ্শন কৰে।

তেওঁক এক জনপ্ৰিয় অভিনেত্ৰী হিচাপে বৰ্ণনা কৰা হৈছে আৰু তেওঁ সম্ভৱত সেই এলিট মহিলা অভিনেত্ৰীৰ অন্তৰ্গত আছিল যিসকলে সেই সময়ত সাধাৰণতঃ নৃত্য আৰু সংগীতত সীমাবদ্ধ নাথাকি সংলাপভিত্তিক অভিনয়ও কৰিছিল। তেওঁ নিজ আৰু তেওঁৰ স্বামীৰ বাবে এক বৃহৎ সমাধি সৌধ নিৰ্মাণ কৰিবলৈ যথেষ্ট ধনী হৈছিল। তেওঁৰ অভিনীত চৰিত্ৰসমূহৰ ভিতৰত অন্যতম আছিল কৌতুক নাটকৰ কুটিল পত্নীৰ চৰিত্ৰ "চাৰিতিঅন।"

তথ্যসূত্ৰ

শ্ৰেণী:অভিনেত্ৰী
শ্ৰেণী:নৃত্যশিল্পী
শ্ৰেণী:গায়িকা
শ্ৰেণী:সংগীতজ্ঞ
শ্ৰেণী:প্ৰাচীন অভিনেত্ৰী
ডিজিটেল ইণ্ডিয়া

ডিজিটেল ইণ্ডিয়া হৈছে ভাৰত চৰকাৰৰ এক গুৰুত্বপূৰ্ণ ৰাষ্ট্ৰীয় অভিযান, যাৰ লক্ষ্য হৈছে ভাৰতক এক ডিজিটেলভাৱে শক্তিশালী সমাজ আৰু জ্ঞান-ভিত্তিক অৰ্থনীতি হিচাপে গঢ়ি তোলা। এই কাৰ্যসূচীটো ১ জুলাই ২০১৫ তাৰিখে ভাৰতৰ প্ৰধানমন্ত্ৰী নৰেন্দ্ৰ মোদীৰ দ্বাৰা আৰম্ভ কৰা হৈছিল।

ইতিহাস

২০১৫ চনৰ ১ জুলাইত ভাৰতৰ প্ৰধানমন্ত্ৰী নৰেন্দ্ৰ মোদীৰ দ্বাৰা আৰম্ভ কৰা এই অভিযান একবিংশ শতিকাৰ তথ্য আৰু যোগাযোগ প্ৰযুক্তি (ICT) এখন দেশৰ উন্নয়নৰ মূল আধাৰ হিচাপে পৰিগণিত হৈছে। ভাৰতত ইণ্টাৰনেট ব্যৱহাৰ আৰু মোবাইল সংযোগৰ দ্ৰুত বৃদ্ধিৰ মাজতে চৰকাৰে উপলব্ধি কৰিছিল যে ডিজিটেল মাধ্যম ব্যৱহাৰ কৰি শাসন ব্যৱস্থা অধিক স্বচ্ছ, দ্ৰুত আৰু জনমুখী কৰা সম্ভৱ। এই উদ্দেশ্যে ডিজিটেল ইণ্ডিয়া অভিযান আৰম্ভ কৰা হয়।

লক্ষ্য বা দৃষ্টিভংগী

ডিজিটেল ইণ্ডিয়াৰ মূল দৃষ্টিভংগী তিনিটা স্তম্ভৰ ওপৰত ভিত্তি কৰি গঢ়ি উঠিছে—
১. ডিজিটেল ইনফ্ৰাষ্ট্ৰাকচাৰক এক মৌলিক অধিকাৰ হিচাপে প্ৰদান
প্ৰতিটো নাগৰিকৰ বাবে ইউনিক ডিজিটেল পৰিচয় (যেনে Aadhaar)
বেংক একাউণ্ট আৰু মোবাইল সংযোগ
ইণ্টাৰনেট আৰু ডাটা সংযোগ
২. চৰকাৰী সেৱা অনলাইন ৰূপত প্ৰদান
কাগজবিহীন (paperless) আৰু নগদবিহীন (cashless) ব্যৱস্থা
অনলাইন আবেদন, প্ৰমাণপত্ৰ, আৰু সেৱা প্ৰদান
ই-গভাৰ্নেন্স (e-Governance) ব্যৱস্থাৰ উন্নয়ন
৩. নাগৰিকৰ ডিজিটেল ক্ষমতা বৃদ্ধি
ডিজিটেল সাক্ষৰতা
অনলাইন শিক্ষা আৰু তথ্য লাভৰ সুবিধা
গ্ৰাম্য এলেকাত ডিজিটেল ব্যৱহাৰৰ প্ৰসাৰমুখ্য।

কাৰ্যসূচীসমূহ

ডিজিটেল ইণ্ডিয়াৰ অন্তৰ্গত কেইবাটাও গুৰুত্বপূৰ্ণ কাৰ্যসূচী আছে—
BharatNet – গ্ৰাম্য এলেকালৈ ইণ্টাৰনেট সংযোগ প্ৰদান
ডিজিলকাৰ – অনলাইনত ডকুমেণ্ট সংৰক্ষণ
উমং – চৰকাৰী সেৱা একেটা এপত লাভ
ভীম এপ – ডিজিটেল পেমেণ্ট সুবিধা
Pradhan Mantri Gramin Digital Saksharta Abhiyan – গ্ৰাম্য লোকৰ ডিজিটেল শিক্ষা
টেকন' ম'বাইল

টেকন' ম'বাইল (TECNO Mobile) হৈছে চীনৰ শ্বেনজেনত অৱস্থিত ম'বাইল ফোন নিৰ্মাতা কোম্পানী। ২০০৬ চনত ইয়াক প্ৰতিষ্ঠা কৰা হয়। ই ট্ৰেন্সচন হোল্ডিংছৰ এটা সহযোগী কোম্পানী। টেকন'ই আফ্ৰিকা, মধ্যপ্ৰাচ্য, দক্ষিণ-পূব এছিয়া, ভাৰত, লেটিন আমেৰিকা, আৰু পূব ইউৰোপৰ বজাৰত নিজৰ ব্যৱসায় কেন্দ্ৰীভূত কৰিছে।

ইতিহাস

২০০৬ চনত টেকন’ ম’বাইল টেকন’ টেলিকম লিমিটেড নামেৰে প্ৰতিষ্ঠা কৰা হয় যদিও পিছলৈ টেকন’ ম’বাইলে ইয়াৰ অন্যতম সহযোগী কোম্পানী হিচাপে কাম কৰি ট্ৰেন্সচন হোল্ডিংছলৈ নাম সলনি কৰে। ২০০৭ চনত টেকন’ই দ্বিতীয়টো ব্ৰেণ্ড আইটেল তৈয়াৰ কৰে যিটো আফ্ৰিকাত বিক্ৰী হয়। ২০০৮ চনৰ আৰম্ভণিতে বজাৰ গৱেষণাৰ পিছত টেকন’ই সম্পূৰ্ণৰূপে আফ্ৰিকালৈ মনোনিৱেশ কৰিছিল আৰু ২০১০ চনলৈকে ই আফ্ৰিকাৰ শীৰ্ষ তিনিটা ম'বাইল ফোন ব্ৰেণ্ডৰ ভিতৰত আছিল।

২০১৬ চনত টেকন’ই মধ্যপ্ৰাচ্যৰ ম'বাইল ফোন বজাৰত প্ৰৱেশ কৰে। ২০১৭ চনত ই ভাৰতীয় বজাৰত প্ৰৱেশ কৰে, ইয়াৰ 'মেড ফ'ৰ ইণ্ডিয়া' স্মাৰ্টফোনসমূহ মুকলি কৰে: 'i' ছিৰিজ - i5, i5 Pro, i3, i3 Pro আৰু i7। প্ৰথমতে ৰাজস্থান, গুজৰাট, আৰু পঞ্জাবত আৰম্ভ হোৱা কোম্পানীটোৱে ২০১৭ চনৰ ডিচেম্বৰ মাহৰ ভিতৰত সমগ্ৰ দেশতে বিয়পি পৰিছিল।

এই প্ৰতিষ্ঠানটোৱে আফ্ৰিকা আৰু ভাৰতৰ উপৰিও আন উদীয়মান বজাৰ চিনাক্ত কৰিছে, য’ত জনসংখ্যা বৃহৎ যদিও ক্ৰয় ক্ষমতা কম। ২০১৭ চনত বাংলাদেশ আৰু নেপালৰ বজাৰত প্ৰৱেশ কৰি পাকিস্তানত পৰীক্ষামূলক বিক্ৰী আৰম্ভ কৰে ৷ ই এতিয়াও পাকিস্তানৰ বজাৰত প্ৰৱেশ কৰিবলৈ চেষ্টা কৰি আছে আৰু নিজৰ ৱেবছাইটকে ধৰি বিভিন্ন ই-কমাৰ্চ চেনেলৰ জৰিয়তে অনলাইনত বিক্ৰী আৰম্ভ কৰিছে।

প্ৰডাক্ট নিৰ্মাণ

ভাৰতত বিক্ৰী হোৱা টেকন’ ম'বাইল ফোনসমূহ উত্তৰ প্ৰদেশৰ নয়ডাত থকা তেওঁলোকৰ উৎপাদন কেন্দ্ৰত একত্ৰিত কৰা হয়৷

উৎপাদনৰ তালিকা

টেকন' কেমন ১২
টেকন' কেমন ১৫
টেকন' কেমন ১৭
টেকন' কেমন ১৮
টেকন' কেমন ১৯
টেকন' কেমন ২০
টেকন' কেমন ২০ প্ৰ’
টেকন' কেমন ২০ প্ৰিমিয়াৰ
টেকন' কেমন ৩০
টেকন' কেমন ৩০s
টেকন' কেমন ৩০s প্ৰ’
টেকন' কেমন ৩০ প্ৰ' ৫জি
টেকন' কেমন ৩০ প্ৰিমিয়াৰ ৫জি
টেকন' কেমন ৪০
টেকন' কেমন ৪০ প্ৰ’
টেকন' কেমন ৪০ প্ৰ' ৫জি
টেকন' কেমন ৪০ প্ৰিমিয়াৰ ৫জি
টেকন' ফেণ্টম V ফ্লিপ
টেকন' ফেণ্টম V ফ্লিপ ২
টেকন' ফেণ্টম X
টেকন' ফেণ্টম X2
টেকন' ফেণ্টম X2 প্ৰ’
টেকন' ফেণ্টম V ফ'ল্ড
টেকন' ফেণ্টম V ফ'ল্ড ২
টেকন' স্পাৰ্ক ৪
টেকন' স্পাৰ্ক ৭
টেকন' স্পাৰ্ক ৮
টেকন' স্পাৰ্ক ৯
টেকন' স্পাৰ্ক ১০
টেকন' স্পাৰ্ক ২০
টেকন' স্পাৰ্ক ২০C
টেকন' স্পাৰ্ক ২০ প্ৰ’
টেকন' স্পাৰ্ক ২০ প্ৰ’+
টেকন' স্পাৰ্ক ৩০C
টেকন' স্পাৰ্ক ৩০C ৫জি
টেকন' স্পাৰ্ক ৩০
টেকন' স্পাৰ্ক ৩০ প্ৰ’
টেকন' স্পাৰ্ক ৪০
টেকন' স্পাৰ্ক ৪০ প্ৰ’
টেকন' স্পাৰ্ক ৪০ প্ৰ’+
টেকন' পোভা ২
টেকন' পোভা ৪
টেকন' পোভা ৪ প্ৰ’
টেকন' পোভা নিঅ' ৩
টেকন' পোভা ৫
টেকন' পোভা ৫ প্ৰ' ৫জি
টেকন' পোভা ৬
টেকন' পোভা ৬ নিঅ’
টেকন' পোভা ৬ নিঅ' ৫জি
টেকন' পোভা ৬ প্ৰ' ৫জি
টেকন' পোভা ৭
টেকন' পোভা ৭ আল্ট্ৰা ৫জি

তথ্যসূত্ৰ

শ্ৰেণী:ম'বাইল ফোন নিৰ্মাতা
দীনা শনিচৰ

দীনা শনিচৰ (১৮৬০ বা ১৮৬১–১৮৯৫) এজন বন্য ল’ৰা আছিল। ১৮৬৭ চনৰ ফেব্ৰুৱাৰী মাহত ভাৰতৰ উত্তৰ প্ৰদেশৰ বুলণ্ডশ্বহৰৰ এটা গুহাত কুকুৰনেচীয়া বাঘৰ এটা জাকৰ মাজত চিকাৰীৰ এটা দলে তেওঁক আৱিষ্কাৰ কৰে, তেওঁৰ প্ৰায় ছয় বছৰ বয়সত।

তাৰপৰা শনিচৰক আনি আগ্ৰাৰ চিকুন্দ্ৰা অনাথ আশ্ৰমলৈ পঠিওৱা হয় আৰু তাতেই তেওঁ আন মানুহৰ মাজত বিছ বছৰতকৈও অধিক সময় বাস কৰে। তেওঁ কেতিয়াও কথা ক’বলৈ শিকিব পৰা নাছিল আৰু গোটেই জীৱন গুৰুতৰভাৱে অংগসমূহ বিকল হৈয়েই থাকিল।

আৱিষ্কাৰ

বুলণ্ডশ্বহৰ জিলাৰ এটা গুহাত দীনা শনিচৰক আৱিষ্কাৰ কৰা হয় আৰু স্থানীয় জিলা দণ্ডাধীশ আৰু সংগ্ৰাহকৰ ওচৰলৈ অনা হয়। ইয়াৰ পিছত তেওঁক আগ্ৰাৰ চিকুন্দ্ৰা অনাথ আশ্ৰমলৈ পঠিওৱা হয়।

অনাথ আশ্ৰমত শনিবাৰে আহি পোৱাৰ বাবে তেওঁক শনিচৰ (অৰ্থাৎ শনিবাৰ) নাম দিয়া হৈছিল। গম পোৱা গৈছিল যে তেওঁ প্ৰথমতে চাৰিওখন ভৰিৰে খোজ কাঢ়িছিল আৰু কেঁচা মাংস খাইছিল। কথা ক’ব নোৱাৰিলেও তেওঁ কুকুৰনেচীয়া বাঘৰ দৰে মুখেৰে শব্দ কৰিছিল। শনিচৰে প্ৰচণ্ড ধূম্ৰপান কৰিছিল।

মৃত্যু আৰু উত্তৰাধিকাৰ

১৮৯৫ চনত প্ৰায় ৩৪ বছৰ বয়সত যক্ষ্মা ৰোগত আক্ৰান্ত হৈ শনিচৰৰ মৃত্যু হয়।

তথ্যসূত্ৰ

শ্ৰেণী:মৃত ব্যক্তি
শ্ৰেণী:বন্য শিশু
সুৰংগা উদৰী

সুৰংগা উদৰী (ইংৰাজী: Suranga Udari) এগৰাকী শ্ৰীলংকান গ্ৰাফিক ডিজাইনাৰ, সাংবাদিক, সংবাদ দাতা আৰু পৰিৱেশ কৰ্মী। তেওঁক শ্ৰীলংকাৰ প্ৰথমগৰাকী বধিৰ মহিলা সাংবাদিক হিচাপে গণ্য কৰা হয়।

জীৱনী

উদৰীৰ পৰিয়ালত পাঁচজন সন্তান আছিল আৰু তাৰে দুজন ভাই-ভনী জন্মগতভাৱে শ্ৰবণ বাধাগ্ৰস্ত আছিল। তেওঁ দক্ষিণ প্ৰদেশৰ গালে জিলাৰ আহাংগামাত অৱস্থিত শ্ৰী সাৰিপুৰ মহাবিদ্যালয়ত প্ৰাথমিক আৰু মাধ্যমিক শিক্ষা সম্পূৰ্ণ কৰিছিল। বৰ্তমান তেওঁ আহাংগামাতে বাস কৰে।

কৰ্মজীৱন

উদৰীয়ে প্ৰথমে এগৰাকী গ্ৰাফিক ডিজাইনাৰ হিচাপে কেৰিয়াৰ আৰম্ভ কৰিছিল আৰু লেক হাউচৰপৰা কম্পিউটাৰ ছফ্টৱেৰত ডিপ্লমা লাভ কৰিছিল। তেওঁ এখন ব্যক্তিগত প্ৰতিষ্ঠানত প্ৰায় আঠ বছৰ ধৰি গ্ৰাফিক ডিজাইনাৰ হিচাপে কাম কৰিছিল, কিন্তু ক’ভিড-১৯ মহামাৰীৰ প্ৰভাৱত তেওঁক কামৰপৰা অব্যাহতি দিয়া হয়। চাকৰি হেৰুৱাৰ পিছত তেওঁ সাংবাদিকতাৰ ক্ষেত্ৰখনত আগ্ৰহ প্ৰকাশ কৰে। প্ৰথম অৱস্থাত তেওঁৰ শ্ৰবণ অক্ষমতাৰ বাবে শ্ৰীলংকাৰ কোনো সংবাদ প্ৰতিষ্ঠানে তেওঁক নিযুক্তি দিব বিচৰা নাছিল। সাংকেতিক ভাষা আৰু ম’বাইল জাৰ্ণেলিজম কৌশল ব্যৱহাৰ কৰি পৰিৱেশৰ সমস্যাসমূহ দাঙি ধৰি তেওঁ জনপ্ৰিয়তা অৰ্জন কৰে। ইয়াৰ পিছতে তেওঁ বিখ্যাত সংবাদ প্ৰতিষ্ঠান চিৰাচা টিভিত কাম কৰাৰ সুযোগ লাভ কৰে।

তথ্যসূত্ৰ

শ্ৰেণী:শ্ৰীলংকাৰ ব্যক্তি
শ্ৰেণী:সাংবাদিক
চেলেনা গোমেজ

চেলেনা মেৰী গোমেজ (জন্ম: ২২ জুলাই, ১৯৯২) এগৰাকী আমেৰিকান গায়িকা, গীতিকাৰ, অভিনেত্ৰী আৰু প্ৰযোজক। গোমেজে শিশু টেলিভিছন ধাৰাবাহিক বাৰ্নী এণ্ড ফ্ৰেণ্ডছ (২০০২–২০০৪) যোগে অভিনয় জীৱন আৰম্ভ কৰিছিল। কিশোৰী অৱস্থাত তেওঁ ডিজনী চেনেলৰ ধাৰাবাহিক উইজাৰ্ডছ অফ ৱেভাৰ্লি প্লেচ (২০০৭–২০১২)-ত এলেক্স ৰুছো চৰিত্ৰত অভিনয় কৰি বিশেষ জনপ্ৰিয়তা লাভ কৰে। টেলিভিছনৰ সমান্তৰালভাৱে গোমেজে এনাদাৰ চিন্ডাৰেলা ষ্টৰী (২০০৮), প্ৰিন্সেছ প্ৰটেকচন প্ৰগ্ৰেম (২০০৯), আৰু উইজাৰ্ডছ অফ ৱেভাৰ্লি প্লেচ: দ্য মুভি (২০০৯) আদি চলচ্চিত্ৰতো অভিনয় কৰিছে। ইয়াৰ উপৰিও তেওঁ হোটেল ট্ৰেন্সিলভেনিয়া চলচ্চিত্ৰ শৃংখলাত (২০১২–২০২২) মেভিছ নামৰ চৰিত্ৰটোৰ বাবে কণ্ঠদান কৰিছিল।

গোমেজে তেওঁৰ পূৰ্বৰ বেণ্ড 'চেলেনা গোমেজ এণ্ড দ্য চিন'ৰ সৈতে তিনিখন এলবাম মুক্তি দিছিল: কিছ এণ্ড টেল (২০০৯), এ ইয়াৰ উইদাউট ৰেইন (২০১০), আৰু ৱেন দ্য ছান গোজ ডাউন (২০১১)।

উদ্ধৃতিসমূহ

মই উপলব্ধি কৰিছোঁ যে প্ৰতিজন মানুহেই তেওঁৰ ওচৰত নথকা বস্তুটোহে বিচাৰে। কিন্তু দিনটোৰ শেষত, আপোনাৰ বাহ্যিক ৰূপতকৈ আপোনাৰ অন্তৰত যি আছে সেয়া অধিক ধুনীয়া!
টুইষ্ট মেগাজিন (২০০৮)

মোৰো নিজৰ ওপৰত বিশ্বাস নোহোৱা মুহূৰ্ত আহে, য’ত মই কি চলি আছে বা মই কি কৰা উচিত সেই লৈ বিমোৰত পৰোঁ। কিন্তু যদি আপুনি নিজকে আগুৱাই লৈ নাযায়, তেন্তে আপোনাৰ বিকাশ নঘটে; তেনেহ’লে আপুনি ক’লৈ যাব?
নেচনেল পোষ্ট (২২ জুলাই ২০১৩)

২০১৪ চনৰ এই মঞ্চখন আছিল প্ৰথমটো সময় য’ত মই আপোনালোকৰ ওচৰত ১০০ শতাংশ সৎ আছিলোঁ। মই ক’ব পাৰোঁ যে মই ভাল পাওঁ বা নাপাওঁ, আপোনালোক সকলোৱে মোৰ জীৱনৰ বিষয়ে জানে। মই কামৰ পৰা বিৰতি ল’বলগীয়া হৈছিল কাৰণ মোৰ ওচৰত সকলো থকাৰ পিছতো মই ভিতৰৰ পৰা একেবাৰে ভাঙি পৰিছিলোঁ। মই নিজকে ইমানেই চম্ভালি ৰাখিছিলোঁ যাতে আপোনালোকক কেতিয়াও নিৰাশ নকৰোঁ, কিন্তু তেনে কৰিবলৈ গৈ মই নিজকে নিৰাশ কৰি পেলাইছিলোঁ। মই ইনষ্টাগ্ৰামত আপোনালোকৰ দেহ চাব নিবিচাৰোঁ। মই চাব বিচাৰোঁ আপোনালোকৰ অন্তৰত কি আছে [বুকুখন চুই দেখুৱায়]। মই কাৰোবাৰ পৰা বৈধতা ল’বলৈ চেষ্টা কৰা নাই আৰু এতিয়া মোৰ ইয়াৰ প্ৰয়োজনো নাই। মই মোৰ অন্তৰৰ নিভৃত কোণৰ পৰা ক’ব পাৰোঁ যে মই যি কাম কৰিবলৈ ভাল পাওঁ, সেই কাম মোৰ প্ৰিয় মানুহখিনিৰ সৈতে প্ৰতিটো দিন ভগাই ল’বলৈ সুযোগ পোৱাৰ বাবে মই কৃতজ্ঞ। মই মোৰ অনুৰাগীসকলক বহুত ধন্যবাদ জনাব লাগিব কাৰণ আপোনালোক ইমানেই বিশ্বাসী আৰু মই নাজানো আপোনালোকক পাবলৈ মই কি কৰিছিলোঁ। যদি আপুনি ভাঙি পৰিছে, তেন্তে আপুনি সদায় তেনেকৈ থকাৰ প্ৰয়োজন নাই। যদি সেইটো যিকোনো কথাই নহওক কিয়, আপুনি মোক সন্মান কৰক বা নকৰক, মোৰ বিষয়ে এই এটা কথা আপুনি জনা উচিত— মই মানুহৰ বাবে চিন্তা কৰোঁ। ইয়াৰ বাবে বহুত ধন্যবাদ। এইটো আপোনালোকৰ বাবে।
২০১৬ চনৰ এ.এম.এ. বঁটা বিতৰণী অনুষ্ঠানত 'প্ৰিয় পপ/ৰক মহিলা শিল্পী' বঁটা লাভ কৰি দিয়া ভাষণ।

মই এই বিষয়ে সকলোৰে ওচৰত অতি মুকলি হ’ব বিচাৰিছোঁ: মই চাৰিবাৰ চিকিৎসা কেন্দ্ৰলৈ গৈছোঁ। মই ভাবো যেতিয়া মই ২০ বছৰ বয়সৰ আৰম্ভণিত ভৰি দিছিলোঁ, তেতিয়াই কথাবোৰ সঁচাকৈয়ে অন্ধকাৰ হ’বলৈ আৰম্ভ কৰিছিল। যেতিয়া মই অনুভৱ কৰিবলৈ আৰম্ভ কৰিছিলোঁ যে মই কি অনুভৱ কৰি আছোঁ (সেয়া অতি ভাল হওক বা অতি বেয়া) তাৰ ওপৰত মোৰ কোনো নিয়ন্ত্ৰণ নাই।
ৱুমেনছ হেল্থ (৪ নৱেম্বৰ ২০২২)

বাহ্যিক সংযোগ
ইয়াছমিন আমহিছ

ইয়াছমিন আমহিছ (জন্ম ১৯৮২, আলজিয়াৰ্ছ) এজন ফৰাচী-আলজেৰিয়ান অণু পদাৰ্থবিজ্ঞানী। ২০১৬ চনত তেওঁক জেক হাৰব্ৰাণ্ড বঁটাৰে সন্মানিত কৰা হয়। তেওঁ আলজেৰিয়াৰ কবি আৰু লেখক ড্জোহেৰ আমহিছ-অউচেলৰ নাতিনী।

প্ৰাথমিক জীৱন আৰু শিক্ষা

১৯৯৯ চনত আলজেৰিয়াত হাইস্কুল শিক্ষান্ত পৰীক্ষাৰ অন্তত ইয়াছমিন আমহিছে ফ্ৰান্সত স্নাতক অধ্যয়ন কৰে। অৰ্চেইৰ পেৰিছ-ছুড বিশ্ববিদ্যালয়ৰপৰা স্নাতকোত্তৰ ডিগ্ৰী লাভ কৰে, তাৰ পিছত ২০০৬ চনত থিছিছ অনুদান লাভ কৰে আৰু মেৰী -হেলেন শ্বুন আৰু জেক লেফ্ৰান্সোৱাৰ তত্ত্বাৱধানত আইজেচিএব অৰ্চেত কাম আৰম্ভ কৰে। তেওঁৰ থিছিছৰ কামে তেওঁক CERN ত LHCb পৰীক্ষাৰ সৈতে পৰিচয় কৰাই দিলে। পি এইচ ডি লাভ কৰাৰ পাছত তেওঁ ইক'ল পলিটেকনিক ফেডাৰেল ডি ল'জানত তিনিবছৰীয়া পোষ্ট ডক্টৰেট পদৰ বাবে চুইজাৰলেণ্ডলৈ গুচি যায়।

আমহিছে তেওঁৰ গৱেষণা "তলৰ-কোৱাৰ্ক" বেৰিয়ানৰ সৈতে জড়িত বিষয়সমূহৰ ওপৰত নিয়োজিত কৰিছে, যিবোৰ বিষয় তেওঁ ২০১৭ আৰু ২০২২ চনত পৰ্যালোচনা কৰিছিল। ২০১৬ চনত ফ্ৰান্সৰ বিজ্ঞান একাডেমীয়ে তেওঁক জেক-হাৰব্ৰেণ্ড বঁটা প্ৰদান কৰে তেওঁৰ বিশেষজ্ঞতা আৰু ১০০০ৰো অধিক বিজ্ঞানীৰ সহযোগত এল এইচ চি বি পৰীক্ষাৰ প্ৰতি তেওঁৰ দায়বদ্ধতাক লক্ষ্য কৰি ২০২২ চনৰ এপ্ৰিল মাহত তেওঁ "পদাৰ্থবিজ্ঞান সমন্বয়ক"ৰ কৌশলগত পদলৈ নিৰ্বাচিত হয়।

এংগেজমেণ্ট

পটভূমি আৰু উৎপত্তিৰ প্ৰতি লক্ষ্য ৰাখি আমহিছে আফ্ৰিকান প্ৰব্ৰজনকাৰীৰপৰা আৰম্ভ কৰি উন্নয়নশীল দেশসমূহৰ বাবে বিজ্ঞানৰ বিকাশলৈকে অন্যান্য পদাৰ্থবিজ্ঞানীসকলৰ সৈতে স্বাভাৱিকতে জড়িত হৈ পৰিছিল। তেখেতে ২০২০ চনত অন্যান্যসকলৰ লগতে ফৈৰৌজ মালেক আৰু কেটেভি আছামাগানে প্ৰতিষ্ঠা কৰা "আফ্ৰিকান ষ্ট্ৰেটেজি ফৰ ফাণ্ডামেণ্টেল এণ্ড এপ্লাইড ফিজিক্স" (ASFAP) ৰ পদক্ষেপত জড়িত হৈছিল। ২০২২ চনলৈকে তেওঁ কণা আৰু জ্যোতিৰ্কণা পদাৰ্থ বিজ্ঞানৰ কৌশলৰ বাবে দায়বদ্ধ গোটটোৰ সমন্বয় কৰিছিল।

বঁটা

২০১৬ চনত আমহিছে ফ্ৰান্সৰ বিজ্ঞান একাডেমীৰপৰা জেক-হাৰব্ৰেণ্ড বঁটা লাভ কৰে।

তথ্যসূত্ৰ

শ্ৰেণী:মহিলা বিজ্ঞানী